

КОМОРА ЗДРАВСТВЕНИХ

УСТАНОВА СРБИЈЕ

БЕОГРАД, Хајдук Вељков венац 4-6

Тел.: 3622-523, 3622-524

Број: 131-2/14

Датум: 12.03.2014. године

**ИЗВЕШТАЈ О ЕЛЕКТРОНСКОМ ИЗЈАШЊАВАЊУ ЧЛАНОВА УПРАВНОГ ОДБОРА КОМОРЕ ЗДРАВСТВЕНИХ УСТАНОВА СРБИЈЕ ОД 10.03-12.03.2014. ГОДИНЕ**

Председник Управног одбора Коморе здравствених установа Србије проф. др Георгиос Константинидис је дана 10.03.2014. године, а на основу члана 29. Пословника о раду Управног одбора, упутио члановима Управног одбора Коморе позив за електронско изјашњавање, на основу иницијативе Надзорног одбора Коморе да се приступи измени и допуни члана 6. Статута Коморе.

Предмет e-maila био је предлог Одлуке да се измени члан 6. став 1. Статута Коморе, који регулише делатност Коморе. Циљ допуне делатности је да се промени шифра делатности, како би Комора и формално, у Класификацији делатности, била сврстана у удружења пословних субјеката (недобитну организацију) из Уредбе о класификацији делатности („Сл. гласник РС“, бр. 54/10), са делатношћу која се води под шифром 94.11, а истовремено и усагласила шифру делатности са делатношћу коју, у суштини, и обавља. Измена Статута Коморе у поменутом смислу услов је и да Привредни суд у Београду, где је Комора регистрована, промени назив и шифру делатности. Тиме би Комора и правно била сврстана у недобитне организације, што фактички све време постојања и јесте.

Чланови Управног одбора позвани су да се изјасне о оваквом предлогу Одлуке.

У предвиђеном року од два дана од дана пријема електронског позива за изјашњавање, изјаснила су се 32 члана Управног одбора Коморе и сви су гласали „ЗА“.

Будући да је позитивно гласала већина од укупног броја чланова Управног одбора (већину чини 27 чланова од 53 укупно), сматра се да је предложена Одлука донета.

 **ПРЕДСЕДНИК УПРАВНОГ ОДБОРА**

проф. др Георгиос Константинидис